కోదాడ: పెళ్లిలో డీజే  కోసం రగడ.. చితక్కొట్టుకున్న బంధువులు WATCH LIVE TV
'కుంభకోణం'లో బాలయ్య బాబు
పైసా వసూల్ సినిమా విడుదల కాకముందే తన తర్వాతి సినిమా షూటింగ్ మొదలుపెట్టిన బాలకృష్ణ ప్రస్తుతం...
TNN | Updated:
Sep 12, 2017, 02:53PM IST
పైసా వసూల్ సినిమా విడుదల కాకముందే తన తర్వాతి సినిమా షూటింగ్ మొదలుపెట్టిన బాలకృష్ణ ప్రస్తుతం ఆ సినిమా షూటింగ్ కోసం తమిళనాడులోని కుంభకోణం వెళ్లారు. కేఎస్ రవికుమార్ డైరెక్ట్ చేస్తున్న ఈ సినిమాకు సంబంధించిన పలు కీలక సన్నివేశాలని టెంపుల్ సిటీగా పేరున్న కుంభకోణంతోపాటు అక్కడి చుట్టుపక్కల పరిసరాల్లో చిత్రీకరిస్తున్నారు. ఈ సినిమాలో బాలయ్య బాబు సరసన హీరోయిన్&zwnj;గా నటిస్తున్న నయనతారతోపాటు ప్రధాన పాత్రలు పోషిస్తున్న ఇతర నటీనటులు సైతం ఈ షెడ్యూల్లో పాల్గొంటున్నారు. ఈ సినిమాకు సంబంధించిన షూటింగ్&zwnj;లో ఇదే పెద్ద షెడ్యూల్ అని సమాచారం.
ప్రముఖ నిర్మాత సి కళ్యాణ్ నిర్మిస్తున్న ఈ సినిమాకు ఫేమస్ కంపోజర్ చిరంతన్&zwnj;భట్ మ్యూజిక్ అందిస్తున్నారు. గౌతమిపుత్ర శాతకర్ణి చిత్రానికి సైతం చిరంతన్ భట్ మ్యూజిక్ అందించిన సంగతి తెలిసిందే. ఇక బాలయ్య బాబు, నయనతారల జోడీ విషయానికొస్తే, సింహా, శ్రీరామరాజ్యం వంటి చిత్రాల తర్వాత ముచ్చటగా మూడోసారి ఆ ఇద్దరి కాంబినేషన్&zwnj;లో వస్తున్న సినిమా ఇది. బాలయ్య బాబు కెరీర్ పరంగా ఇది ఆయనకు 102వ చిత్రం అవుతుంది. ఈ షెడ్యూల్&zwnj;కి సంబంధించిన మరిన్ని విశేషాలు త్వరలోనే తెలిసే అవకాశం వుంది.